Република Србија

Аутономна Покрајина Војводина

Град Сомбор

ГРАДСКА УПРАВА

Одељење за образовање

Број: 60 - 7 /2020-XV

Дана: 26.03.2020.

С о м б о р

 Одељење за образовање Градске управе града Сомбора, на основу члана 17. Закона о основама система образовања и васпитања („Сл. гласника РС“, број 88/2017, 27/2018-др.закони, 10/2019, 27/2018-др.закон и 6/2020 ), расписује

**ОГЛАС**

**ЗА ЕВИДЕНТИРАЊЕ ДЕЦЕ ЗА УПИС**

**У ПРЕДШКОЛСКУ УСТАНОВУ за школску 2020/2021.годину**

 У предшколску установу (забавиште) уписују се сва деца у години пред полазак у школу.

 Родитељ односно старатељ, пријављује дете за упис у предшколску установу ради похађања припремног предшколског програма.

 **У припремну предшколску групу, односно припремни предшколски програм за школску 2020/2021**. годину уписују се деца која на дан почетка школске године (01. септембра 2020. године) имају пет и по до шест и по година, односно деца рођена од **01.03.2014**. до **01.03.2015**. године.

 Родитељи односно старатељи деце рођене од 01.03.2015. до 31.08.2015. године, могу да упишу дете у припремну предшколску групу ако су заинтересовани за ранији полазак детета у школу, и биће примљени у објекат где има места.

 **Пријављивање деце ће се обављати у периоду од 04.05.2020. до 13.05.2020. године путем** **портала Е-управа (**[**https://www.euprava.gov.rs/**](https://www.euprava.gov.rs/)**) у току целог дана, уласком на опцију Е-Услуге, у животној области Породица.**

 Евидентирање деце за упис у школску 2020/2021.годину за узраст од 1 године до 5,5 година вршиће се такође у периоду од **04.05.2020. до 13.05.2020.** године **путем** **портала Е-управа (**[**https://www.euprava.gov.rs/**](https://www.euprava.gov.rs/)**) у току целог дана, уласком на опцију Е-Услуге, у животној области Породица.**

 Електронским уписом се сва потребна документација аутоматски прибавља (прибавља је Предшколска установа из Централног регистра обавезног социјалног осигурања и Одељења за општу управу матичне службе Сомбор). У случају да је додатна документација потребна, родитељ ће бити обавештен путем мобилног телефона, а документацију ће моћи да достави на мејл адресу **ppsluzba.vrtic@gmail.com**.

За додатне информације можете се обратити стручној служби путем мејл адресе **ppsluzba.vrtic@gmail.com**или путем телефонског броја 025/444 070,педагогу Даници Клипа.

 Број слободних места за упис у школску 2020/2021.годину ( за узраст од 1 године до 5,5 година ) биће накнадно објављен у другој половини априла после ажурирања података о обнови уписа.

 **ЗАКОНСКА ЈЕ ОБАВЕЗА РОДИТЕЉА ОДНОСНО СТАРАТЕЉА ДА УПИШЕ ДЕТЕ У ПРИПРЕМНИ ПРЕДШКОЛСКИ ПРОГРАМ.**

Новчаном казном од 5.000,00 динара до 100.000,00 динара казниће се за прекршај родитељ односно старатељ, ако намерно или без оправданог разлога не упише дете у Предшколску установу ради похађања припремног предшколског програма или ако дете неоправдано изостаје из предшколске установе (члан 194. Закона).

Н а ч е л н и к,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Горан Тодорић